চোলাই মদ প্রস্তুতকারক ও সরবরাহকারীদের উদ্দেশে এবার বড় পদক্ষেপ করতে পারে যোগী সরকার। এক সর্বভারতীয় সংবাদমাধ্যমে প্রকাশিত খবর অনুযায়ী, চোলাই মদ খেয়ে কারোর মৃত্যু হলে সেক্ষেত্রে প্রস্তুতকারক ও সরবরাহকারীর মৃত্যুদণ্ডও হতে পারে। উত্তরপ্রদেশ বিধানসভা সম্প্রতি এমনই এক প্রস্তাবে সম্মতি দিয়েছে বলে জানা গিয়েছে।
১৯১০ সাল থেকে যে আবগারি আইন উত্তরপ্রদেশে প্রচলিত, তাতেই এবার বড় বদল আসতে পারে। সে রাজ্যের বিধানসভা থেকে এক নির্দেশিকা জারি করে বলা হয়েছে, বিভিন্ন ক্ষেত্রে পরিস্থিতি খতিয়ে দেখে মৃত্যুদণ্ড পর্যন্ত দেওয়া হতে পারে চোলাই মদের কারবারের সঙ্গে যুক্ত ব্যক্তিদের। এছাড়াও যাবজ্জীবন কারাদণ্ড এবং ১০ লক্ষ টাকা পর্যন্ত জরিমানা হতে পারে। জানা গিয়েছে, মূলত রাজ্যে চোলাই ব্যবসার রমরমা নিয়ন্ত্রণে আনতেই এই সিদ্ধান্ত নিয়েছে সরকার।

এই বিষয়ে অন্যান্য খবর

মোদী-যোগীর ছবি আঁকলেন মুসলমান গৃহবধূ! তারপর যা ঘটল, অমানুষিক
তালাক দেওয়ার সঠিক পদ্ধতি কী, এবার শেখাবে যোগীর রাজ্যের মাদ্রাসা


 
প্রসঙ্গত, বিগত কয়েক বছরে চোলাই ব্যবসার রমরমার ফলে উত্তরপ্রদেশে মৃত্যুর সংখ্যা অনেক বেড়েছে। শাসক দলের এক নেতা জানিয়েছেন, এই ধরনের মৃত্যু আটকাতেই উত্তরপ্রদেশ সরকারের বিশেষ আইন চলেছে।